stanford-oval/wikipedia huggingface dataset:
แฮโรลด์ ลาสเวลล์

แฮโรลด์ ลาสเวลล์
แฮโรลด์ ลาสเวลล์: imago
ข้อมูลอย่างเป็นทางการ
แฮโรลด์ ลาสเวลล์ (13 กุมภาพันธ์ ค.ศ. 1902 – 18 ธันวาคม ค.ศ. 1978) เป็นนักรัฐศาสตร์ชั้นนำชาวอเมริกัน เป็นนักศึกษาปริญญาเอกแห่งมหาวิทยาลัยชิคาโก และเป็นศาสตราจารย์กฎหมายแห่งมหาวิทยาลัยเยล เป็นประธานสมาคมรัฐศาสตร์ (APSA)
ผลงาน

Propaganda Technique in the World War (1927; Reprinted with a new introduction, 1971)
Psychopathology and Politics, (1930; reprinted, 1986)
World Politics and Personal Insecurity (1935; Reprinted with a new introduction, 1965)
Politics: Who Gets What, When, How (1936)
"The Garrison State" (1941)
Power and Personality (1948)
Political Communication: Public Language of Political Elites in India and the US (1969)
แหล่งข้อมูลอื่น

National Academy of Sciences Biographical Memoir
เทศบาลตำบลทุ่งใส

| เทศบาลตำบลทุ่งใส |
| --- | --- |
เทศบาลตำบล
   ตรา
คำขวัญ: ทุ่งใส ใจสะอาด หาดทรายขาว มะพร้าวดก นกอนุรักษ์ ที่พักผีเสื้อ งามเหลือหมู่กวาง อ้าวท้องยาง ธารน้ำใส
ประเทศ:  ไทย
จังหวัด: นครศรีธรรมราช
อำเภอ: สิชล
การปกครอง
 • นายกเทศมนตรี: เจตนันท์ ใสยเกื้อ
พื้นที่
 • ทั้งหมด: 74 ตร.กม. (29 ตร.ไมล์)
ประชากร
 • ทั้งหมด: 11,400 คน
 • ความหนาแน่น: 147.50 คน/ตร.กม. (382.0 คน/ตร.ไมล์)
รหัส อปท.: 05801406
ที่อยู่ สำนักงาน: หมู่ที่ 7 บ้านเขาฝ้าย ถนนนครศรีฯ-สุราษฎร์ ตำบลทุ่งใส อำเภอสิชล จังหวัดนครศรีธรรมราช 80120
โทรศัพท์: 0-7537-6115
เว็บไซต์: www.thungsai.go.th
 ส่วนหนึ่งของสารานุกรมประเทศไทย
ทุ่งใส เป็นเทศบาลตำบลในอำเภอสิชล จังหวัดนครศรีธรรมราช มีพื้นที่ 46,250 ไร่ หรือ 74 ตารางกิโลเมตร ตามลักษณะภูมิศาสตร์จัดอยู่บริเวณภาคใต้ฝั่งตะวันออกของประเทศไทย ห่างจากกรุงเทพมหานครไปทางทิศใต้ประมาณ 700 กิโลเมตร เป็นท้องถิ่นที่ประชากรส่วนใหญ่ประกอบอาชีพเกษตรกรรมและทำการประมง ประมาณร้อยละ 80 และการค้าขาย รับจ้าง ทั้งนี้เนื่องจากตำบลทุ่งใสมีพื้นที่เหมาะสำหรับทำการเกษตรและติดชายฝั่งทะเล
ประวัติ

เป็นตำบลที่แยกตัวออกจากตำบลสิชล เมื่อวันที่ 7 กันยายน 2538 ตามประกาศกระทรวงมหาดไทยลงวันที่ 31 สิงหาคม 2538 เป็นตำบลหนึ่งในอำเภอสิชล จังหวัดนครศรีธรรมราช ตั้งอยู่ในพื้นที่ตอนบนของอำเภอสิชลอยู่ติดกับเทศบาลตำบลสิชลและองค์การบริหารส่วนตำบลสิชล และอยู่ห่างจากเทศบาลนครนครศรีธรรมราช 75 กิโลเมตร
ภูมิศาสตร์

เป็นที่ราบสลับลูกคลื่น และภูเขา พื้นที่ส่วนใหญ่จะเป็นพื้นที่ทางการเกษตรและที่อยู่อาศัย มีถนนสาย 401 ตัดผ่าน ซึ่งเป็นถนนสายหลักที่ใช้คมนาคมจากกรุงเทพมหานครสู่จังหวัดนครศรีธรรมราช ด้านทิศตะวันออกพื้นที่ทั้งหมดติดทะเลอ่าวไทย มีชายหาดที่สวยงามทอดยาวตลอดแนว เป็นสถานที่ท่องเที่ยวที่มีชื่อเสียงของจังหวัดนครศรีธรรมราช
อาณาเขต

เทศบาลตำบลทุ่งใส ตั้งอยู่ทางทิศเหนือขอตัวเมืองนครศรีธรรมราช
ทิศเหนือ ติดต่อ ติดต่อเขตตำบลควนทอง และเทศบาลตำบลอ่าวขนอม อำเภอขนอม จังหวัดนครศรีธรรมราช
ทิศใต้ ติดต่อ ตำบลสิชล อำเภอสิชล จังหวัดนครศรีธรรมราช
ทิศตะวันออก ติดต่อ อ่าวไทย
ทิศตะวันตก ติดต่อ ตำบลสี่ขีด อำเภอสิชล จังหวัดนครศรีธรรมราช
ชุมชน

เทศบาลตำบลทุ่งใสประกอบด้วยชุมชน 8 ชุมชน
บ้านฝ่ายท่า
บ้านคลองตีนเป็ด
บ้านห้วยทรายทอง
บ้านเขาตาสัก
บ้านห้วยศรีชัย
บ้านห้วยหินลับ
บ้านตลาดเสาร์
บ้านทุ่งใส
สถานศึกษา

โรงเรียนวัดสุชน
โรงเรียนบ้านสุวรรณเขต
โรงเรียนบ้านห้วยทรายทอง
โรงเรียนบ้านเขาตาสัก
โรงเรียนบ้านคลองตีนเป็ด
โรงเรียนบ้านเขาฝ้าย
โรงเรียนสิชลประชาสรรค์
ศูนย์พัฒนาเด็กเล็กเทศบาลตำบลทุ่งใส
ศูนย์พัฒนาเด็กเล็กบ้านเขาฝ้าย
ศูนย์พัฒนาเด็กเล็กบ้านฝ่ายท่า
สาธารณสุข

โรงพยาบาลส่งเสริมสุขภาพตำบลบ้านเขาฝ้าย
วัด

วัดดอนศาลา
วัดเขาตาสัก
วัดกลางนิคมพัฒนาราม
วัดสุชน
ที่พักสงฆ์ควนนิยม
ที่พักสงฆ์เขาฑูคาน
ที่พักสงฆ์เขาฝ้าย
มัสยิด

มัสยิดดารุลอีบาดะห์
สถานที่ท่องเที่ยวสำคัญ

อ่าวท้องยาง
เขาพลายดำ
หาดทุ่งใส
ถ้ำเขาหลัก
น้ำตกหนานไผ่
น้ำตกหนานเตย
น้ำตกห้วยหินลับ
อูโอซุ

อูโอซุ (ญี่ปุ่น: 魚津市; โรมาจิ: Uozu-shi) เป็นนครที่ตั้งอยู่ทางตะวันออกของจังหวัดโทยามะ ประเทศญี่ปุ่น ข้อมูลเมื่อ 1 กุมภาพันธ์ ค.ศ.  2024 (2024 -02-01) อูโอซุมีจำนวนประชากรประมาณ 38,408 คน และมีความหนาแน่นของประชากร 210 คนต่อตารางกิโลเมตร มีขนาดพื้นที่ทั้งสิ้น 200.61 ตารางกิโลเมตร (77.46 ตารางไมล์)
เทศกาลทาเตมง หนึ่งในเทศกาลที่มีชื่อเสียงในจังหวัดโทยามะ
ภูมิศาสตร์

อูโอซุตั้งอยู่ระหว่างนครนาเมริกาวะและนครคูโรเบะ มีอาณาบริเวณทอดยาวตั้งแต่อ่าวโทยามะในทะเลญี่ปุ่นทางตะวันตกเฉียงเหนือ ไปจนถึงเทือกเขาสูงทางตะวันออกเฉียงใต้ ภูเขาที่สูงที่สุดในอูโอซุคือ โซงาดาเกะ (僧ヶ岳) และเคกาจิยามะ (毛勝山) และระดับความสูงที่สูงที่สุดในอูโอซุอยู่ที่ 2,414 เมตร มีแม่น้ำหลายสายไหลผ่านอูโอซุจากตะวันออกไปตะวันตก ได้แก่ แม่น้ำฟูเซะ แม่น้ำคาตาไก แม่น้ำคาโดะ และแม่น้ำฮายัตสึกิ พื้นที่ส่วนใหญ่เป็นชุมชนที่ตั้งอยู่กระจัดกระจาย ซึ่งเป็นลักษณะเฉพาะของภูมิภาคนี้
ภูมิศาสตร์ > เทศบาลข้างเคียง

จังหวัดโทยามะ
นครคูโรเบะ
นครนาเมริกาวะ
เมืองคามิอิจิ
สถิติประชากร

จากข้อมูลการสำรวจสำมะโนประชากรของญี่ปุ่น จำนวนประชากรของอูโอซุลดลงในช่วงไม่กี่ทศวรรษที่ผ่านมา
| ปี | ประชากร | ±% |
| --- | --- | --- |
|  1970  | 47,124 | —     |
|  1980  | 49,512 | +5.1% |
|  1990  | 49,514 | +0.0% |
|  2000  | 47,136 | −4.8% |
|  2010  | 44,959 | −4.6% |
|  2020  | 40,535 | −9.8% |
ประวัติศาสตร์

พื้นที่อูโอซุในปัจจุบันเดิมเป็นส่วนหนึ่งของแคว้นเอ็ตจู และมีผู้อยู่อาศัยมาตั้งแต่ยุคโจมงเป็นอย่างน้อย มีการค้นพบทองคำบนภูเขาในอูโอซุเมื่อประมาณ ค.ศ. 1394 ทำให้เกิดการหลั่งไหลของผู้คน และทำให้บริเวณรอบ ๆ ปราสาทมัตสึกูระเป็นศูนย์กลางของภูมิภาคนี้ ต่อมาเมื่อปราสาทมัตสึกูระถูกทำลาย ก็มีการตั้งศูนย์กลางใหม่รอบปราสาทอูโอซุซึ่งอยู่ใกล้กับทะเล
ใน ค.ศ. 1582 เกิดเหตุการณ์การปิดล้อมอูโอซุขึ้นระหว่างกองกำลังที่เป็นพันธมิตรกับตระกูลอูเอซูงิ และกองกำลังของโอดะ โนบูนางะ ปราสาทอูโอซุถูกกองกำลังโอดะยึดครองเพียงสามวันก่อนที่โอดะจะถูกลอบสังหารในเหตุการณ์การล้อมฮนโนจิ ต่อมาในยุคเอโดะภายใต้รัฐบาลโชกุนโทกูงาวะ อูโอซุเป็นส่วนหนึ่งของแคว้นศักดินาคางะซึ่งปกครองโดยตระกูลมาเอดะ
อูโอซุได้รับการจัดตั้งเป็นเทศบาลเมื่อวันที่ 1 เมษายน ค.ศ. 1889 อูโอซุเป็นจุดเริ่มต้นของเหตุการณ์การจลาจลข้าว ค.ศ. 1918 ก่อนที่จะแพร่ขยายไปทั้งประเทศ พื้นที่ทางตะวันตกส่วนใหญ่ของเมืองถูกทำลายด้วยเหตุเพลิงไหม้เมื่อ ค.ศ. 1943 อย่างไรก็ตาม เมืองนี้ไม่ได้รับความเสียหายในช่วงสงครามโลกครั้งที่สอง อูโอซุได้รับการยกฐานะเป็นนครเมื่อวันที่ 1 เมษายน ค.ศ. 1952 และในเดือนกันยายน ค.ศ. 1956 ได้เกิดเหตุเพลิงไหม้ครั้งใหญ่ซึ่งทำลายอาคารหลายหลังในอูโอซุ
การเมืองการปกครอง

อูโอซุมีการปกครองรูปแบบนายกเทศมนตรี–สภา มีนายกเทศมนตรีมาจากการเลือกตั้งโดยตรง และมีสภานคร ซึ่งเป็นสภาเดี่ยว มีสมาชิกจำนวน 18 คน
การศึกษา

โรงเรียนที่สังกัดเทศบาลนครอูโอซุ ได้แก่ โรงเรียนประถม 10 แห่ง และโรงเรียนมัธยมต้น 2 แห่ง โรงเรียนที่สังกัดคณะกรรมการการศึกษาจังหวัดโทยามะ ได้แก่ โรงเรียนมัธยมปลาย 3 แห่ง นอกจากนี้ยังมีโรงเรียนมัธยมปลายเอกชนอีก 1 แห่ง[ต้องการอ้างอิง]
การขนส่ง

อูโอซุใช้เวลาเดินทางจากโตเกียวโดยรถไฟ 3 ชั่วโมง และโดยรถยนต์ 4.5 ชั่วโมง และสามารถเดินทางด้วยรถไฟความเร็วสูงได้มาตั้งแต่เดือนมีนาคม ค.ศ. 2015  โดยใช้สายโฮกูริกุชิงกันเซ็งลงสถานีรถไฟโทยามะ และต่อรถไฟมายังอูโอซุ อูโอซุมีรถไฟโดยสารให้บริการ 2 สาย ได้แก่ รถไฟโทยามะชิโฮ สายหลัก และรถไฟสายอาอิโนะคาเซะโทยามะ ซึ่งจากสถานีรถไฟอูโอซุไปทางทิศตะวันตกทั้งสองสายนี้จะมีเส้นทางคู่กัน แต่ทางทิศตะวันออกจะมีเส้นทางแยกออกจากกัน
การขนส่ง > รถไฟ

รถไฟอาอิโนะคาเซะโทยามะ
สถานี: อูโอซุ
รถไฟโทยามะชิโฮ
สถานี: นิชิอูโอซุ – เด็นเต็ตสึอูโอซุ – ชิงอูโอซุ – เคียวเด็ง
การขนส่ง > ทางหลวง

ทางด่วนโฮกูริกุ
ทางหลวงแผ่นดินหมายเลข 8
เมืองพี่น้อง

เทศบาลนครเชียงใหม่ ประเทศไทย ตั้งแต่ 8 สิงหาคม ค.ศ. 1989
บุคคลที่มีชื่อเสียง

คาโอริ ซาโดฮาระ - นักพากย์และนักร้องชาวญี่ปุ่น
อายูมุ อิชิกาวะ [ja; en] - นักเบสบอลอาชีพชาวญี่ปุ่น
ทากาชิ รากูยามะ [ja; en] - อดีตนักฟุตบอลอาชีพชาวญี่ปุ่น
อากิระ โชจิ [ja; en] - อดีตนักศิลปะการต่อสู้แบบผสมผสานและนักมวยปล้ำอาชีพชาวญี่ปุ่น
อากิฮิโระ มูราตะ [ja; en] - นักโชงิอาชีพชาวญี่ปุ่น อันดับ 6 ดัง
โคซูเกะ ทามูระ [ja; en] - นักโชงิอาชีพชาวญี่ปุ่น อันดับ 7 ดัง
สิ่งที่น่าสนใจในท้องถิ่น > สามสิ่งมหัศจรรย์ของอูโอซุ > มิราจ

เมื่อมองทิวทัศน์ของเมืองอูโอซุผ่านน้ำทะเลของอ่าวโทยามะ จะสามารถเห็นเป็นมิราจหรือภาพลวงตา โดยเฉพาะในช่วงฤดูใบไม้ผลิและฤดูหนาว มิราจในฤดูใบไม้ผลิสามารถเกิดขึ้นได้ในวันที่อากาศอบอุ่น แดดจ้า และลมสงบ ช่วงเดือนเมษายนถึงมิถุนายน สวนสนุกมิราจแลนด์ (ญี่ปุ่น: ミラージュランド) ซึ่งมีชิงช้าสวรรค์ขนาดใหญ่ เป็นหนึ่งในสถานที่ยอดนิยมในการชมปรากฏการณ์นี้
สิ่งที่น่าสนใจในท้องถิ่น > สามสิ่งมหัศจรรย์ของอูโอซุ > หมึกหิ่งห้อย

ในช่วงเช้าตรู่ ตั้งแต่ปลายเดือนมีนาคมถึงต้นเดือนมิถุนายน หมึกหิ่งห้อย (ญี่ปุ่น: ホタルイカ; โรมาจิ: hotaruika; ทับศัพท์: โฮตารุอิกะ) ตัวเมีย จะขึ้นสู่ผิวน้ำเพื่อวางไข่ คำว่าหมึกหิ่งห้อยมาจากแสงสีขาวอมฟ้าที่ส่องออกมาจากจุดต่าง ๆ บนลำตัว
สิ่งที่น่าสนใจในท้องถิ่น > สามสิ่งมหัศจรรย์ของอูโอซุ > ป่าไม้ที่ถูกฝัง

ป่าไม้ต้นซูงิหรือซีดาร์ญี่ปุ่น (Cryptomeria) ที่อยู่ตามแนวชายฝั่งถูกฝังจมใต้ทะเลเมื่อประมาณ 2,000 ปีที่แล้ว เหลือไว้ให้เห็นเพียงลำต้นเท่านั้น ในบริเวณนี้จะเป็นอนุสรณ์สถานทางธรรมชาติแห่งชาติ และมีพิพิธภัณฑ์ที่สามารถเข้าชมได้
สิ่งที่น่าสนใจในท้องถิ่น > อื่น ๆ

สถานที่ท่องเที่ยวอื่น ๆ ในอูโอซุ ได้แก่ พิพิธภัณฑ์สัตว์น้ำอูโอซุ, น้ำพุร้อนคินทาโร (ญี่ปุ่น: 金太郎温泉), โรงกีฬาอาริโซะโดม, หอวัฒนธรรมนีกาวะ, พิพิธภัณฑ์พื้นบ้านทางประวัติศาสตร์อูโอซุ, ทะเลสาบอิเกจิริ, น้ำตกฮิราซาวะ และแหล่งปราสาทมัตสึกูระ
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดโทยามะ |
| --- | --- | --- |
โทยามะ (เมืองหลวง)
| นครศูนย์กลาง |  โทยามะ  |  |
| นคร |  คูโรเบะ  ทากาโอกะ  โทนามิ  นันโตะ  นาเมริกาวะ  อิมิซุ  อูโอซุ  โอยาเบะ  ฮิมิ  |  |
| เมืองและหมู่บ้าน |  อำเภอนากานีกาวะ คามิอิจิ  ทาเตยามะ  ฟูนาฮาชิ  อำเภอชิโมนีกาวะ นีวเซ็ง  อาซาฮิ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
มิราจเมืองอูโอซุ
ซากปราสาทมัตสึกูระ
แมกซ์ โรช

| Max Roach |
| --- | --- |

ข้อมูลพื้นฐาน
ชื่อเกิด: แมกซ์เวล เลมูเอล โรช
เกิด: 10 มกราคม ค.ศ. 1924 นอร์ทแคโรไลนา สหรัฐอเมริกา
เสียชีวิต: 16 สิงหาคม ค.ศ. 2007 (83 ปี) นิวยอร์ก สหรัฐอเมริกา
แนวเพลง: แจ๊ส บีบ็อพ ฮาร์ดบ็อพ
อาชีพ: นักดนตรี หัวหน้าวง
เครื่องดนตรี: กลอง เพอร์คัสชัน
ช่วงปี: 1944 - 1995
แมกซ์เวล เลมูเอล โรช นักแต่งเพลง นักดนตรีแจ๊สชาวอเมริกัน เล่นดนตรีในตำแหน่งมือกลอง และเพอร์คัสชัน โดยได้รับการยอมรับว่าเป็นหนึ่งในผู้นำการเล่นจังหวะใหม่สไตล์บีบ็อพ ร่วมกับเคนนี คลาร์ก  นอกจากนี้ยังเล่นดนตรีแจ๊สในอีกหลายสไตล์
แมกซ์ โรช เคยร่วมงานกับนักดนตรีแจ๊สคนสำคัญจำนวนมาก ไม่ว่าจะเป็นโคลแมน ฮอว์กินส์ ดิซซี กิลเลสพี ชาร์ลี พาร์กเกอร์ ไมล์ส เดวิส ดุค เอลลิงตัน ชาร์ลส มิงกัส ซันนี โรลลินส์ คลิฟฟอร์ด บราวน์  โรชยังเป็นหัวหน้าวงดนตรีของตัวเอง และผลิตผลงานที่มีเนื้อหาต่อสู้เพื่อสิทธิของคนผิวดำ ชื่อชุด We Insist! - Freedom Now ในปี ค.ศ.1960
ในปี ค.ศ. 1966 แมกซ์ โรช ได้ออกผลงานชื่อ Drums Unlimited เป็นผลงานชุดแรกๆ ที่มีหลายเพลงเน้นการโซโลกลองและเพอร์คัสชัน โดยโรชยืนยันมาตลอดว่า กลองก็เป็นเครื่องดนตรีที่สามารถผสมเสียง จังหวะ และทำนองได้
ผลงานที่มีชื่อเสียงที่สุดของโรช คือผลงานในปี 1962 ร่วมกับชาร์ลส มิงกัส และดุค เอลลิงตัน Money Jungle ได้รับการยกย่องว่าเป็นหนึ่งในอัลบั้มแจ๊สทริโอ (เปียโน, เบส และกลอง) ที่ดีที่สุด
โครงสร้างโมเลกุลแบบลิวอิส

สูตรโครงสร้างของลิวอิส เป็นสูตรโครงสร้างที่กิลเบิร์ต ลิวอิสได้คิดค้นขึ้นมาเพื่อใช้ในการอธิบายรูปร่างโมเลกุล ซึ่งจะแบ่งได้เป็น 2 ประเภทได้แก่
สูตรโครงสร้างส่วนที่เป็นจุด เป็นสูตรโครงสร้างที่ใช้จุดแทนอิเล็กตรอนวงนอกสุดของอะตอมที่เกิดพันธะ โดยให้อิเล็กตรอนครบตามกฎออกเตต ยกเว้นบางธาตุซึ่งมีการยกเว้นได้
สูตรโครงสร้างส่วนที่เป็นเส้น เป็นสูตรโครงสร้างที่ใช้เส้นและจุดแทนอิเล็กตรอนวงนอกสุดของอะตอมที่เกิดพันธะ ซึ่งเส้น 1 เส้นจะแทนอิเล็กตรอน 2 ตัวหรือ 1 คู่ การเขียนสูตรโครงสร้างในลักษณะนี้จะแสดงอิเล็กตรอนคู่โดดเดี่ยวด้วยหรือไม่ก็ได้
เรืออู่ลำเลียงพลสะเทินน้ำสะเทินบกแบบ 071

| --- | --- |
เรืออู่ลำเลียงพลสะเทินน้ำสะเทินบกแบบ 071 จ่างไป๋ชาน (989)
ภาพรวมชั้น
ผู้สร้าง::  หู้ตง–จงหัวชิปบิลดิง
ผู้ใช้งาน::   กองกำลังผิวน้ำแห่งกองทัพเรือกองทัพปลดปล่อยประชาชน  กองทัพเรือไทย
ตามหลังโดย::  เรืออู่ยกพลขึ้นบกบรรทุกเฮลิคอปเตอร์แบบ 075
ในราชการ::  ค.ศ. 2007
เสร็จแล้ว::  9 ลำ
ใช้การอยู่::  9 ลำ
ลักษณะเฉพาะ
ประเภท::  เรืออู่ลำเลียงพลสะเทินน้ำสะเทินบก
ขนาด (ระวางขับน้ำ)::  โหลดเต็มพิกัด 25,000 ตัน
ความยาว::  210 m (689 ft 0 in)
ความกว้าง::  28 m (91 ft 10 in)
กินน้ำลึก::  7 m (23 ft 0 in)
ความเร็ว::  25 นอต (46 กิโลเมตรต่อชั่วโมง; 29 ไมล์ต่อชั่วโมง)
พิสัยเชื้อเพลิง::  10,000 ไมล์ทะเล (19,000 กม.) ที่ 18 นอต (33 กิโลเมตรต่อชั่วโมง; 21 ไมล์ต่อชั่วโมง)
จำนวนเรือและอากาศยาน::  ยานเบาะอากาศระบายพลแบบ 726 ชั้นอู้อี้ 4 ลำ  เรือระบายพลบนกราบซ้ายเรือและกราบขวาเรือ
ความจุ::  ยานพาหนะหลายลำ
กำลังพล::  กองกำลัง 600–800 นาย
ยุทโธปกรณ์::  ปืนเรือเอเค-176 ขนาด 76 mm (3.0 in) 1 กระบอก ระบบอาวุธปืนป้องกันระยะประชิดเอเค-630 ขนาด 30 mm (1.2 in) 4 ชุด  เครื่องยิงเป้าลวง 18 ท่อ ไทป์ 726-4 จำนวน 4 แท่น  บางทีติดตั้งปืนกลหนัก 2–4 กระบอก (สนับสนุนแต่ไม่ได้อยู่ติดตั้ง)
อากาศยาน::  แซด-8 ซูแปร์เฟรล็อง 4 ลำ
เรืออู่ลำเลียงพลสะเทินน้ำสะเทินบกแบบ 071 (ชื่อเรียกนาโต: ยู่จาว) เป็นชั้นเรืออู่ลำเลียงพลสะเทินน้ำสะเทินบกจีนในราชการโดยกองทัพเรือกองทัพปลดปล่อยประชาชน (PLAN) ซึ่งแบบ 071 ได้อำนวยต่อกองทัพเรือกองทัพปลดปล่อยประชาชน ด้วยความสามารถและความยืดหยุ่นที่ไม่พบในเรือยกพลขึ้นบกรุ่นก่อน
การออกแบบ

เรือสงครามสะเทินน้ำสะเทินบกนี้ประกอบด้วยลานจอดยานพาหนะ, ดาดฟ้าตอนที่มีฝาอับเฉา, ลานยกพลขึ้นบก และโรงเก็บเครื่องบิน มันสามารถบรรทุกเหล่านาวิกโยธิน, ยานยกพลขึ้นบก และเฮลิคอปเตอร์รวมกัน เรือนี้อาจจัดกองกำลังลงเรือได้ 600 ถึง 800 นาย ลานเฮลิคอปเตอร์ท้ายเรือมีจุดลงจอดสองจุดสำหรับรองรับการทำงานของเฮลิคอปเตอร์ขนส่งแซด-8 (แอ็สอา 321 ซูแปร์เฟรล็อง) สองลำ ส่วนโรงเก็บเครื่องบินสามารถเก็บเฮลิคอปเตอร์แซด-8 ได้สี่ลำ และดาดฟ้าตอนที่มีฝาอับเฉาเก็บยานเบาะอากาศระบายพลแบบ 726 ได้ถึงสี่ลำ ซึ่งสามารถขนถ่ายยานพาหนะหรือเหล่านาวิกโยธินขึ้นฝั่งทะเลได้ด้วยความเร็วสูง ยานเบาะอากาศระบายพลสามารถปล่อยลงน้ำโดยการเกิดน้ำท่วมพื้นที่เชื่อมต่อ เรือนี้ยังสามารถบรรทุกเรือระบายพลบนเสาสำหรับแขวนเรือที่กราบซ้ายเรือและกราบขวาเรือ และลานจอดยานพาหนะสามารถเก็บรถโจมตีสะเทินน้ำสะเทินบก รวมถึงรถรบทหารราบสะเทินน้ำสะเทินบกแซดบีดี-05 และรถถังเบาสะเทินน้ำสะเทินบกแซดทีดี-05 นอกจากนี้ สะพานท้ายเรือ, สองประตูด้านข้าง และทางลาดเอื้ออำนวยให้โหลดยานพาหนะและอุปกรณ์ได้อย่างรวดเร็ว
เรือนี้มีอาวุธปืนขาด 76 มม. หนึ่งกระบอก และระบบอาวุธปืนป้องกันระยะประชิดขนาด 30 มม. สี่ชุด
แบบ 071 อาจปฏิบัติการในฐานะเรือธงของกองกำลังเฉพาะกิจ รวมถึงอาจดำเนินการและช่วยเหลือด้านมนุษยธรรม, บรรเทาภัยพิบัติ และภารกิจต่อต้านโจรสลัด นอกเหนือไปจากการโจมตีสะเทินน้ำสะเทินบก
การส่งออก

รัฐวิสาหกิจด้านอุตสาหกรรมการต่อเรือและองค์การการค้าของรัฐบาลจีน ได้นำเสนอสร้างแบบ 071 ดัดแปลงสำหรับกองทัพเรือมาเลเซีย ซึ่งทางมาเลเซียมีข้อกำหนดสำหรับเรืออู่ยกพลขึ้นบก 13,000 ตัน โดยจะเสียค่าใช้จ่ายสำหรับแบบ 071 หนึ่งในสามของเรืออู่ยกพลขึ้นบกชั้นแซนแอนโทนีโอที่สร้างโดยสหรัฐ
ครั้นในปี ค.ศ. 2019 กองทัพเรือไทยได้ทำการสั่งซื้อแบบ 071อี หนึ่งลำ
เรือของชั้น > ประเทศจีน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | หมายเลข | ชื่อ | ผู้สร้าง | ปล่อยลงน้ำ | ขึ้นระวาง | กองเรือ | สถานะ |
| 1 | 998 | 昆仑山 / คุนหลุนชาน | หู้ตง–จงหัวชิปบิลดิง |  | ค.ศ. 2007 | กองเรือทะเลใต้ | มีการใช้งาน |
| 2 | 999 | 井冈山 / จิ่งกางชาน | หู้ตง–จงหัวชิปบิลดิง |  | ค.ศ. 2011 | กองเรือทะเลใต้ | มีการใช้งาน |
| 3 | 989 | 长白山 / จ่างไป๋ชาน | หู้ตง–จงหัวชิปบิลดิง |  | ค.ศ. 2012 | กองเรือทะเลใต้ | มีการใช้งาน |
| 4 | 988 | 沂蒙山 / อี๋เหมิงชาน | หู้ตง–จงหัวชิปบิลดิง |  | กุมภาพันธ์ ค.ศ. 2016 | กองเรือทะเลตะวันออก | มีการใช้งาน |
| 5 | 980 | 龙虎山 / หลงหู่ชาน | หู้ตง–จงหัวชิปบิลดิง | 15 มิถุนายน ค.ศ. 2017 | 12 กันยายน ค.ศ. 2018 | กองเรือทะเลตะวันออก | มีการใช้งาน |
| 6 | 987 | 五指山 | หู้ตง–จงหัวชิปบิลดิง | 20 มกราคม ค.ศ. 2018 |  | กองเรือทะเลใต้ | มีการใช้งาน |
| 7 | 986 | 四明山 | หู้ตง–จงหัวชิปบิลดิง | 28 ธันวาคม ค.ศ. 2018 |  | กองเรือทะเลตะวันออก | มีการใช้งาน |
| 8 | 985 | 祁连山 | หู้ตง–จงหัวชิปบิลดิง | 6 มิถุนายน ค.ศ. 2019 |  | กองเรือทะเลใต้ | มีการใช้งาน |
เรือของชั้น > ประเทศไทย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | หมายเลข | ชื่อ | ผู้สร้าง | ปล่อยลงน้ำ | ขึ้นระวาง | กองเรือ | สถานะ |
| 1 | 792 | เรือหลวงช้าง | หู้ตง–จงหัวชิปบิลดิง | 4 มกราคม ค.ศ. 2023 | 18 เมษายน ค.ศ. 2023 | กองเรือยกพลขึ้นบกและยุทธบริการ | มีการใช้งาน |
ดูเพิ่ม

สถานีย่อยประเทศจีน
กองกำลังผิวน้ำแห่งกองทัพเรือกองทัพปลดปล่อยประชาชน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เรืออู่ลำเลียงพลสะเทินน้ำสะเทินบกแบบ 071
IDEX 2007 Showcases China’s Productive Weapons Sector
Type 071 Yuzhao class Amphibious Transport Dock (LPD)
| ด ค กเรืออู่ลำเลียงพลสะเทินน้ำสะเทินบกแบบ 071 |
| --- | --- |
 กองทัพเรือกองทัพปลดปล่อยประชาชน:  Kunlun Shan  Jinggang Shan  Changbai Shan  Yimeng Shan  Longhu Shan 
 กองทัพเรือไทย:  ช้าง 
 ก่อนหน้า: ไม่มี  ถัดไป: แบบ 075 
 รายชื่อเรือรบที่ประจำการของกองทัพเรือกองทัพปลดปล่อยประชาชน
แคดไท

แคดไทย * (CADThai) เป็นแพลตฟอร์มออนไลน์ สำหรับเพื่อผู้ใช้งานโปรแกรมแคด ผู้ที่เขียนแบบทั่วไป รวมไปถึงผู้ที่ทำงานกี่ยวกับการดีไซน์และออกแบบงานสองและสามมิติในด้านก่อสร้างและด้านอุตสาหกรรม ออกแบบมาเพื่อให้ผู้ใช้งานโปรแกรมดังกล่าวโดยเฉพาะคนไทย ได้เข้าถึงเครื่องมือพื้นฐานในการนำไปประกอบอาชีพ หรือนำไปช่วยลดเวลาในการทำงานเพื่อยกระดับคุณภาพชีวิตในการสร้างงานและนวัตกรรมใหม่ๆ
บริการของแพลตฟอร์ม แคดไท

โปรแกรม CADThaiDWG โปรแกรมเขียนแบบ 2-3 มิติ ที่สามารถทำงานกับไฟล์ DWG ทดแทนหรือทำงานร่วมกันกับโปรแกรมเขียนแบบอื่นๆในท้องตลาดได้ โดยไม่มีค่าใช้จ่ายด้านลิขสิทธิ์
Library แหล่งรวมโมเดล 2/3 มิติ รวมไปถึง Block และไฟล์ BIM ที่ตรงตามมาตรฐานอุตสาหกรรม หรือตรงตามยี่ห้อต่างๆที่มีอยู่จริง ที่สามารถนำไปใช้ในโปรแกรมเขียนแบบต่างๆได้โดยไม่ต้องเสียเวลาสร้างเอง
Knowledge แหล่งเรียนรู้กับคอร์สเรียนฟรี ในด้านสายงานแคดและการออกแบบดีไซน์
Shareground พื้นที่สำหรับแชร์ผลงานออกแบบ 2 และ 3 มิติ สำหรับสมาชิกแพลตฟอร์ม รวมไปถึงการดาวน์โหลดนำไฟล์ที่เกี่ยวข้องไปใช้ในโปรแกรมออกแบบ
แบคแลช (2009)

แบคแลช (2009) (อังกฤษ:Backlash (2009)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 26 เมษายน ค.ศ. 2009 ณ Dunkin' Donuts Center ในProvidence, Rhode Island ซึ่งเป็นรายการในลำดับรายการแบคแลช ครั้งที่ 11 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
เบื้องหลัง

ในทางด้านของ จอห์น ซีนา ซึ่งในศึก No Way Out (2009) ซีนา ต้องป้องกันแชมป์โลกเฮฟวี่เวท ในกรงเหล็กมรณะ หรือ Elination Chamber กับนักมวยปล้ำถึง 5 คน ได้แก่ เรย์ มิสเตริโอ, เคน, ไมค์ นอคซ์, คริส เจอริโค และ โคฟี คิงส์ตัน ผลปรากฏว่า ตอนเปิดตัว เอดจ์ ได้วิ่งเข้ามาลอบทำร้าย โคฟี่ คิงส์ตัน หลังจากเสีย แชมป์ WWE ให้กับ ทริปเปิล เอช ไปแล้ว ทำให้ โคฟี่ คิงส์ตัน หมดสิทธิ์การปล้ำ และ เอดจ์ ก็เข้าไปในกรงแทน และก็ใช้กลโกงสารพัดจนกระชากเข็มขัด แชมป์โลกเฮฟวี่เวท ไปจาก ซีนา ได้สำเร็จ จอห์น ซีนา แค้นมากที่ตนเสียแชมป์โลกให้ เอดจ์  ตนจึงพยายามหาโอกาสชิงเข็มขัดคืนมา แต่ก็ไม่ได้ซักที เพราะ วิคกี เกอร์เรโร ภรรยาของ เอดจ์ ซึ่งเป็นผู้จัดการทั่วไปของ SmackDown ได้กีดกันทุกวิถีทางไม่ให้ เอดจ์ ได้เจอกับ ซีนา แต่ ซีนา ก็ไม่ยอมแพ้ ขู่ วิกกี้ เรื่องที่เธอแอบเป็นกิ๊กกับ บิ๊กโชว์ จนเธอจำต้องยอมให้ ซีนา ได้ชิงแชมป์กับ เอดจ์ แต่สุดท้ายความจริงก็ปรากฏให้ เอดจ์ รู้ว่าเธอปันใจให้กับ บิ๊กโชว์ ทำให้คู่นี้กลายเป็นศัตรูกัน ทั้งๆที่กะจะรุม ซีนา แต่แรก 3 คนนี้ได้เจอกัน ในศึก เรสเซิลเมเนีย ครั้งที่ 25 ในแมตช์การปล้ำชิงแชมป์โลกเฮฟวี่เวท ผลปรากฏว่า ซีนา ได้เล่นงาน เอดจ์ และ บิ๊กโชว์ จนคว้าแชมป์โลกสมัยที่ 5 มาครองได้สำเร็จ แต่เรื่องยังไม่จบแค่นั้น เอดจ์ ได้มีโอกาสชิงแชมป์กับ ซีนา อีกครั้ง ในศึก Backlash ซึ่งเป็นโอกาสสุดท้ายของ เอดจ์ ที่จะได้ชิงแชมป์ ทั้งคู่เจอกันในรูปแบบการปล้ำ Last Man Standing Match ซึ่งใครล้มลงไปนอนกับพื้นแล้วถูกกรรมการนับ 10 ก็จะเป็นฝ่ายแพ้ไป
ในทางด้านของเจฟฟ์ และ แมทท์ ฮาร์ดี ซึ่งในรอยัลรัมเบิล (2009) แมทท์ ได้เอาเก้าอี้ฟาดใส่ เจฟฟ์ จนทำให้ เจฟฟ์ เสีย แชมป์ WWE ให้กับ เอดจ์ เป็นเพราะ แมทท์ อิจฉา เจฟฟ์ นอกจากนี้ แมทท์ ยังได้ยิงพลุใส่ เจฟฟ์ ขับชนใส่ เจฟฟ์ และยังเผาบ้านเจฟฟ์จนทำให้หมาของเจฟฟ์ตาย ทำให้ทั้งคู่กลายมาเป็นศัตรูคู่แค้นกัน จนในศึก เรสเซิลเมเนีย ครั้งที่ 25 แมทท์ และ เจฟฟ์ จะต้องเจอกัน ในแมตช์ Extreme Rules ซึ่ง แมทท์ เป็นฝ่ายเอาชนะ เจฟฟ์ ไปได้ แต่เรื่องยังไม่จบแค่นั้น ซึ่งจะเจอกันอีกในศึก แบคแลช ในแมทช์ I Quit Match ในทางด้านของ ซานติน่า มาเรลล่า หรือ ซานติโน่ มาเรลล่า ซึ่งในศึก เรสเซิลเมเนีย ครั้งที่ 25 ซานติโน่ มาเรลล่า ได้เข้าร่วมแข่งขัน ในแมตช์การปล้ำ Divas Battle Royal โดยถ้าใครชนะก็จะได้ครองมงกุฎ Miss WrestleMania ไปครอง และ ซานติโน่ มาเรลล่า ได้แอบปลอมเป็นผู้หญิงในชื่อว่า ซานติน่า มาเรลล่า และซานติโน่ก็เป็นฝ่ายชนะโดยซานติโน่จับเหวี่ยง เบท ฟีนิกซ์ กับ เมลินา ที่อยู่บนเวที 2 คนสุดท้าย ออกจากเวที ทำให้เขาเป็นผู้ชนะและได้ครองมงกุฎ Miss WrestleMania มาครองในที่สุด และเบทได้ออกมาพูดกับซานตินา มาเรลลา ว่าจะขอท่าเจอกับ ซานติน่า มาเรลล่า ในทางด้านของ แรนดี ออร์ตัน ซึ่งตั้งแต่ในศึก รอยัลรัมเบิล (2009) แรนดี ออร์ตัน ได้เป็นผู้ชนะ รอยัลรัมเบิล ซึ่งมีสิทธิ์ในการชิงแชมป์โลก ในศึก เรสเซิลเมเนีย ครั้งที่ 25 ทริปเปิล เอช ซึ่งเป็นลูกเขยของตระกูลแมคแมนรอคอยการแก้แค้นให้พ่อตาจึงท้าให้ แรนดี ออร์ตัน ชิงแชมป์กับเขา ในศึก เรสเซิลเมเนีย ครั้งที่ 25 ผลสรุปคือ ทริปเปิล เอช ได้จัดการออร์ตัน ด้วยค้อนปอนด์ และ ท่าไม้ตาย Pegdigree ทำให้ออร์ตันพ่ายแพ้อย่างหมดรูปและไม่สามารถเอาแชมป์คืนมาได้ จนกระทั่ง ศึก Backlash 2009 ออร์ตันมีโอกาสชิงแชมป์อีกครั้งในการปล้ำแทคทีม 6 คน โดย แรนดี ออร์ตัน จับคู่กับทีม เดอะเลกาซี (โคดี โรดส์ และ เท็ด ดิบิอาซี่) เจอกับ ทริปเปิลเอช, บาติสตา และ เชน แม็กแมน
ผลการปล้ำ

| # | ผล | กำหนด | เวลา |  |
| --- | --- | --- | --- | --- |
| ก่อนเริ่มรายการ | โคฟี คิงส์ตัน ชนะ ดอล์ฟ ซิกก์เลอร์ | ปล้ำเดี่ยว | ไม่ปรากฏ |  |
| 1 | คริสเตียน ชนะ แจ็ก สแวกเกอร์ (c) | ชิงแชมป์โลก ECW | 11:00 |  |
| 2 | คริส เจอริโค ชนะ ริกกี สตีมโบต | ปล้ำเดี่ยว | 12:30 |  |
| 3 | เคน ชนะ ซีเอ็ม พังก์ | ปล้ำเดี่ยว | 09:25 |  |
| 4 | เจฟฟ์ ฮาร์ดี ชนะ แมทท์ ฮาร์ดี | "ไอ ควิด" แมทช์ | 19:05 |  |
| 5 | ซานตินา มาเรลลา (c) ชนะ เบท ฟีนิกซ์ | ชิงตำแหน่ง"มิสส์เรสเซิลเมเนีย" | 00:03 |  |
| 6 | เดอะเลกาซี (แรนดี ออร์ตัน, โคดี โรดส์ และเท็ด ดิบิอาซี) ชนะ ทริปเปิลเอช (c), บาทิสตา ชนะ เชน แม็กแมน | แทกทีม 6 คน ชิงแชมป์ WWE | 22:50 |  |
| 7 | เอดจ์ ชนะ จอห์น ซีนา (c) | ลาสแมนสแตนด์ดิ้งแมทช์ ชิงแชมป์โลกเฮฟวี่เวท | 28:25 |  |
(c) - หมายความว่ายังเป็นแชมป์อยู่ในขณะนั้น
ดูเพิ่ม

ดับเบิลยูดับเบิลยูอี แบคแลช
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

The official Backlash website
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
แบคแลช:  แบคแลช: In Your House  2000  2001  2002  2003  2004  2005  2006  2007  2008  2009  2016  2017  2018 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022) 
ออร์ตันสามารถเอาชนะทริปเปิลเอช และได้แชมป์ WWE
เจฟฟ์สามารถเอาชนะแมทท์ได้สำเร็จ
แคว้นบานาดีร์

บานาดีร์ แสดงเป็นสีแดงเข้มในแผนที่โซมาเลีย; พื้นที่สีเทาเป็นของโซมาลีแลนด์และพุนต์แลนด์
บานาดีร์ เป็นแคว้นของโซมาเลีย ตั้งอยู่ริมมหาสมุทรอินเดีย  และเป็นเขตการปกครองที่เล็กที่สุดของโซมาเลีย มีพื้นที่เพียง 370 ตารางกิโลเมตร  มีประชากรประมาณสองล้านคน มีโมกาดิชูเป็นเมืองเอกของแคว้น